कर्क- आज का दिन आपके लिए बहुत सहज-सरल नहीं रहेगा. मन में किसी न किसी बात को लेकर असंतोष बना रहेगा. अपने काम काज में आपको बाधाओं का सामना करना पड़ सकता है. जो चीजें या मुद्दे आपके वश में नहीं हैं, आप उनके बारे में चिंतित न हों. अकारण चिंता में भी न पड़ें. आज विपरीत लिंग के लोगों के बीच आपका आकर्षण चरम पर रहेगा. लेकिन किसी तरह के प्रलोभन में न पड़ें. यदि आप किसी तरह से प्रेम त्रिकोण की स्थिति में पड़ते हैं, तो परेशानी में पड़ सकते हैं. आज आपको कोई अन्य बड़ी परेशानी का सामना नहीं करना होगा. लेकिन आज आप अजनबियों से सावधान रहें. वे चाहे कितनी भी मीठी बातें करें और कितने भी भव्य व्यक्तित्व के क्यों न हों, उनका इरादा आपको बड़े पैमाने पर ठगने भर का है. आज आपको उन लोगों से भी सावधान रहना होगा, जो किसी प्रकार आपके बैंक खाते की जानकारी पाने की कोशिश करेंगे, या किसी और तरीके से आपको ठगने की कोशिश करेंगे. आप उनके शब्दों पर विश्वास न करें, वरना आप गंभीर परेशानी में पड़ जाएंगे. आज आपको अपने नौकरी-धंधे से जुड़ी कोई उपयोगी सूचना मिलेगी. यह इंटरव्यू का निमंत्रण भी हो सकता है.